CELEX: 32018R1729
Language: el
Date: 2018-11-15 00:00:00
Title: Εκτελεστικός κανονισμός (ΕΕ) 2018/1729 της Επιτροπής, της 15ης Νοεμβρίου 2018, για την τροποποίηση του κανονισμού (ΕΚ) αριθ. 206/2009 όσον αφορά τις πληροφορίες που πρέπει να παρέχονται στις αφίσες για τους ταξιδιώτες και το ευρύ κοινό σχετικά με ορισμένες αποστολές προϊόντων ζωικής προέλευσης σε ποσότητες για προσωπική χρήση (Κείμενο που παρουσιάζει ενδιαφέρον για τον ΕΟΧ)

16.11.2018   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 288/4
               
            
         ΕΚΤΕΛΕΣΤΙΚΌΣ ΚΑΝΟΝΙΣΜΌΣ (ΕΕ) 2018/1729 ΤΗΣ ΕΠΙΤΡΟΠΉΣ
         της 15ης Νοεμβρίου 2018
         για την τροποποίηση του κανονισμού (ΕΚ) αριθ. 206/2009 όσον αφορά τις πληροφορίες που πρέπει να παρέχονται στις αφίσες για τους ταξιδιώτες και το ευρύ κοινό σχετικά με ορισμένες αποστολές προϊόντων ζωικής προέλευσης σε ποσότητες για προσωπική χρήση
         (Κείμενο που παρουσιάζει ενδιαφέρον για τον ΕΟΧ)
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη την οδηγία 2002/99/ΕΚ του Συμβουλίου, της 16ης Δεκεμβρίου 2002, για τους κανόνες υγειονομικού ελέγχου που διέπουν την παραγωγή, μεταποίηση, διανομή και εισαγωγή προϊόντων ζωικής προέλευσης που προορίζονται για ανθρώπινη κατανάλωση (1), και ιδίως το άρθρο 8 παράγραφος 5 τρίτη περίπτωση,
         Εκτιμώντας τα ακόλουθα:
         
                     (1)
                  
                  
                     Ο κανονισμός (ΕΚ) αριθ. 206/2009 της Επιτροπής (2) θεσπίζει κανόνες σχετικά με την εισαγωγή στην Ένωση αποστολών προϊόντων ζωικής προέλευσης μη εμπορικού χαρακτήρα, που αποτελούν μέρος αποσκευών ταξιδιωτών ή αποστέλλονται σε μικρές ποσότητες σε ιδιώτες ή παραγγέλλονται εξ αποστάσεως και παραδίδονται στον καταναλωτή.
                  
               
                     (2)
                  
                  
                     Σύμφωνα με το άρθρο 3 του κανονισμού (ΕΚ) αριθ. 206/2009, τα κράτη μέλη διασφαλίζουν ότι σε όλα τα σημεία εισόδου στην Ένωση οι ταξιδιώτες που αφικνούνται από τρίτες χώρες ενημερώνονται για τους υγειονομικούς όρους που ισχύουν για προϊόντα ζωικής προέλευσης σε ποσότητες για προσωπική χρήση που εισάγονται στην Ένωση. Οι πληροφορίες που παρέχονται στους ταξιδιώτες πρέπει να περιλαμβάνουν τουλάχιστον τις πληροφορίες που περιέχονται σε μία από τις αφίσες που παρατίθενται στο παράρτημα III του εν λόγω κανονισμού.
                  
               
                     (3)
                  
                  
                     Είναι σκόπιμο να διατίθενται οι αφίσες σε μια νέα διάταξη, ώστε οι πληροφορίες να είναι πιο ορατές για τους ταξιδιώτες και το ευρύ κοινό.
                  
               
                     (4)
                  
                  
                     Κατά συνέπεια, το παράρτημα III του κανονισμού (ΕΚ) αριθ. 206/2009 θα πρέπει να τροποποιηθεί ανάλογα,
                  
               
                     (5)
                  
                  
                     Τα μέτρα που προβλέπονται στον παρόντα κανονισμό είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
         
            Άρθρο 1
            Οι δύο αφίσες που παρατίθενται στο παράρτημα του παρόντος κανονισμού προστίθενται στο παράρτημα III του κανονισμού (ΕΚ) αριθ. 206/2009.
         
         
            Άρθρο 2
            Ο παρών κανονισμός αρχίζει να ισχύει την εικοστή ημέρα από τη δημοσίευσή του στην Επίσημη Εφημερίδα της Ευρωπαϊκής Ένωσης.
         
         
            Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            Βρυξέλλες, 15 Νοεμβρίου 2018.
            
               
                  Για την Επιτροπή
               
               
                  Ο Πρόεδρος
               
               Jean-Claude JUNCKER
            
         
         
            (1)  ΕΕ L 18 της 23.1.2003, σ. 11.
         
            (2)  Κανονισμός (ΕΚ) αριθ. 206/2009 της Επιτροπής, της 5ης Μαρτίου 2009, σχετικά με την εισαγωγή στην Κοινότητα αποστολών προϊόντων ζωικής προέλευσης σε ποσότητες για προσωπική χρήση και για την τροποποίηση του κανονισμού (ΕΚ) αριθ. 136/2004 (ΕΕ L 77 της 24.3.2009, σ. 1).
      
      
         
            ΠΑΡΑΡΤΗΜΑ